136 30 



staaet i, at der efter Kalvens Slagtning er foretaget en nøjagtig makro- og mikro- 

 skopisk Undersøgelse af Indholdet i de forskellige Tarmafsnit, samt Dyrkningsforsøg 

 fra disse. Da det var ønskeligt, at Undersøgelsen kunde ske saa snart som muligt 

 efter Kalvens Slagtning; for at det oprindelige Billede af Tarmfloraen ikke skulde 

 kunne forandres ved postmortel Vegetation af de tilstedeværende Bakterier, er Kal- 

 vene saa vidt muligt indsendte i levende Live fra Besætningerne direkte til Labora- 

 toriet, hvor Slagtningen har fundet Sted, og hvor da Undersøgelsen har kunnet 

 iværksættes umiddelbart efter Slagtningen. Paa denne Maade er ialt undersøgt 15 

 Kalve i Alderen fra 2 — 9 Dage, alle stammende fra de tre førstnævnte Besætninger. 

 Forsendelsen fra Besætningen til Laboratoriet har fundet Sted i en særlig konstrueret, 

 ganske tæt Kasse, saaledes at Muligheden for Infektion under Transporten har kunnet 

 udelukkes; efter hver Benyttelse er Transportkassen grundig renset og desinficeret, 

 inden den atter er taget i Brug. 



Medens selv en længere Transport af Kalve i den angivne Alder stedse taales 

 uden nogen Ulempe for Dyrene, vil yngre Kalve, specielt ganske nyfødte Dyr, van- 

 skelig kunne taale en længere Transport. For de Kalves Vedkommende, der har 

 været omkring 24 Timer gamle ved Slagtningen (ialt 10 Stykker), er denne da fore- 

 taget paa Stedet, hvorefter Fordøjelsesorganerne saa hurtig som muligt er sendt til 

 Laboratoriet. Det fra den ene af Besætningerne stammende Materiale kunde da 

 allerede undersøges et Par Timer efter Slagtningen; fra de to andre Besætninger 

 varede Forsendelsen noget længere, og i nogle Tilfælde har det været nødvendigt at 

 opbevare Materialet Natten over i Kølerum (ved 5— 6°); men saa vidt det kan skøn- 

 nes, har denne Udsættelse ikke influeret paa Forholdene. 



Hvad iøvrigt de undersøgte Kalve angaar, da har de inden Slagtningen været 

 behandlede paa ganske samme Maade, som Kalvene sædvanlig behandles i de paa- 

 gældende Besætninger. Ernæringen har som Regel bestaaet af Modermælken, og en 

 enkelt af Kalvene har hele Tiden gaaet hos Moderen og diet denne. De Kalve, der 

 er indsendt levende, har alt efter Transportens Varighed maattet faste i kortere eller 

 længere Tid, inden Slagtningen har fundet Sted. Om dem alle gælder, at de har 

 været i enhver Henseende sunde og raske; navnlig har der ikke været nogen som 

 helst klinisk Diarrhoe at paavise. 



Foruden de 25 spæde Kalve er endvidere undersøgt 8 noget ældre (flere Maa- 

 neder gamle) Kalve. Disse er nærmest taget med, for al man kunde sammenligne 

 Colifloraen hos Kalve, der ernæres væsentligst af Planteføde, med den hos Spæd- 

 kalvene forekommende, typiske Mælkeflora. Om de paagældende Kalve foreligger 

 ingen nærmere Oplysninger; det er tilfældigt Slagtehusmateriale, der er benyttet. 



Som omtalt har 10 af de undersøgte Spædkalve været omkring 24 Timer 

 gamle; 3 Kalve har været 2 Dage, 4 2'/-- Dag, 4 3 Dage, 2 3'/:: Dag, en 6 og en 9 

 Dage gamle. Nogen større Forskel har der ikke været hverken paa Tarmindholdets 

 Beskaffenhed eller paa de bakteriologiske Forhold i Tarmkanalen; de ganske spæde 

 Kalve har i saa Henseende i det væsentlige stemt overens med de ældre (flere 



